smcproject/ml-wiki-sentences huggingface dataset:
സൈബർ സെക്യൂരിറ്റി , മെഡിസിൻ, മെഷീൻ വിഷൻ, സ്റ്റാറ്റിസ്റ്റിക്‌സ്, ന്യൂറോസയൻസ് , ലോ എൻഫോഴ്‌സ്‌മെന്റ്, സാമ്പത്തിക തട്ടിപ്പ് എന്നിവ ഉൾപ്പെടെ നിരവധി ഡൊമെയ്‌നുകളിൽ അനോമലി ഡിറ്റക്ഷൻ ആപ്ലിക്കേഷൻ കണ്ടെത്താൻ സാധിക്കും.
മറ്റ് ഡാറ്റയിൽ നിന്ന് വളരെ വ്യത്യസ്തമായ ഡാറ്റ പോയിന്റുകളാണ് അനോമലീസ്, ആവറേജ്, സ്റ്റാൻഡേർഡ് ഡീവിയേഷൻ, മറ്റ് സ്റ്റാറ്റിസ്റ്റിക്കൽ അളവുകൾ എന്നിവയെ ബാധിക്കും.
ലീനിയർ റിഗ്രഷൻ പോലുള്ള മോഡലുകളുടെ കൃത്യത വർദ്ധിപ്പിക്കുന്നതിനായി ഔട്ട്‌ലയറുകൾ ആദ്യം നീക്കംചെയ്തു, ഇപ്പോൾ അവയുടെ ഒഴിവാക്കൽ മെഷീൻ ലേണിംഗ് അൽഗോരിതങ്ങളുടെ മൊത്തത്തിലുള്ള പ്രകടനം മെച്ചപ്പെടുത്തുന്നു.
എന്നിരുന്നാലും, വിവിധ സാഹചര്യങ്ങളിൽ, അനോമലീസ് തിരിച്ചറിയുന്നത് നിർണായകമാണ്, കാരണം അവ ഡാറ്റാസെറ്റിലെ ഏറ്റവും മൂല്യവത്തായ നിരീക്ഷണങ്ങളെ പ്രതിനിധീകരിക്കുന്നു, ശബ്ദത്തിൽ നിന്നോ അപ്രസക്തമായ ഔട്ട്‌ലൈയറുകളിൽ നിന്നോ വേറിട്ടുനിൽക്കുന്നു.
അനോമലി ഡിറ്റക്ഷൻ ടെക്നിക്കുകളുടെ മൂന്ന് വിശാലമായ വിഭാഗങ്ങൾ നിലവിലുണ്ട്.
സൂപ്പർവൈസ്ഡ് അനോമലി ഡിറ്റക്ഷൻ ടെക്‌നിക്ക് "സാധാരണം", "അസാധാരണം" എന്നിങ്ങനെ ലേബൽ ചെയ്‌ത ഒരു ഡാറ്റാ സെറ്റ് ആവശ്യമാണ്, കൂടാതെ ഒരു ക്ലാസിഫയറിനെ പരിശീലിപ്പിക്കുന്നതും ഇതിൽ ഉൾപ്പെടുന്നു.
സാധാരണഗതിയിൽ വേണ്ടത്ര ലേബൽ ചെയ്‌ത ഡാറ്റ ലഭ്യമല്ലാത്തതിനാലും ക്ലാസുകൾ പലപ്പോഴും അസന്തുലിതാവസ്ഥയിലായതിനാലും, മോഡലുകളെ ഫലപ്രദമായി പരിശീലിപ്പിക്കുന്നത് ബുദ്ധിമുട്ടാക്കുന്നതിനാലും അപാകത കണ്ടെത്തുന്നതിനുള്ള ഡാറ്റ ലേബൽ ചെയ്യുന്നത് വളരെ അപൂർവമാണ്.
സെമി-സൂപ്പർവൈസ്ഡ് അനോമലി ഡിറ്റക്ഷൻ ടെക്നിക്കുകൾ ചില ലേബൽ ചെയ്ത ഡാറ്റയുമായി പ്രവർത്തിക്കുന്നു, അത് സാധാരണമോ അസാധാരണമോ ആകാം.
സാധാരണ ഡാറ്റയെ അടിസ്ഥാനമാക്കി ഒരു മോഡൽ സൃഷ്‌ടിക്കുന്നു, തുടർന്ന് ഈ സാധാരണ പാറ്റേണുമായി പൊരുത്തപ്പെടാൻ പുതിയ ഡാറ്റ എത്രത്തോളം സാധ്യതയുണ്ടെന്ന് പരിശോധിക്കുന്നു.
അൺസൂപ്പർവൈസ്ഡ് അനോമലി ഡിറ്റക്ഷൻ ടെക്‌നിക്കുകൾ ലേബൽ ചെയ്യാത്ത ഡാറ്റയ്‌ക്കൊപ്പം പ്രവർത്തിക്കുന്നു, അവ വിവിധ സാഹചര്യങ്ങളിൽ വ്യാപകമായി ഉപയോഗിക്കുന്നു.
വിചിത്രമായ കാര്യങ്ങൾ എന്താണെന്ന് മുൻകൂട്ടി അറിയാതെ തന്നെ ഡാറ്റയിൽ വിചിത്രമായ കാര്യങ്ങൾ കണ്ടെത്തുന്നു, ഇത് എല്ലാത്തരം ഡാറ്റയിലും ഔട്ട്‌ലൈയറുകൾ കണ്ടെത്തുന്നതിന് ഉപയോഗപ്രദമാക്കുന്നു.
അനോലി പെരേര ഇംഗ്ലീഷ് വിലാസം https://ml.wikipedia.org/wiki/Anoli_Perera
ശ്രീലങ്കയും ബാംഗ്ലൂരും കേന്ദ്രീകരിച്ചു പ്രവർത്തിക്കുന്ന ഒരു ചിത്രകാരിയും ഇൻസ്റ്റലേഷൻ ആർട്ടിസ്റ്റുമാണ് അനോലി പെരേര (ജനനം. 1962).
കൊളംബോ ആർട്ട് ബിനലെയിലും മറ്റ് അന്താരാഷ്ട്ര പ്രദർശനങ്ങളിലും പങ്കെടുത്തിട്ടുണ്ട്.
കൊളംബോയിലാണ് അനോലി ജനിച്ചത്.
സാമൂഹ്യശാസ്ത്രത്തിൽ കൊളംബോ സർവകലാശാലയിൽ നിന്ന് ബിരുദം നേടി.
1988 നും 1992 നുമിടക്ക് അമേരിക്കയിൽ പ്രിൻസ്റ്റൺ വിഷ്വൽ ആർട്സ് സ്കൂളിൽ പഠിച്ചു.
തീർത്ഥ ഇന്റർനാഷണൽ ആർട്ട് കളക്ടീവ് എന്ന കൂട്ടായ്മക്ക് കൊളംബോയിൽ നേതൃത്വം നൽകുന്നു.
സ്വകാര്യശേഖരത്തിലുള്ള പുസ്തകങ്ങളും കുടുംബചിത്രങ്ങളും തുണിത്തരങ്ങളും ചെറിയ പെട്ടികളുമൊക്കെ ഉപയോഗിച്ച് കല നിർമ്മിക്കുന്ന പെരേര അവയൊക്കെ എങ്ങനെ മനുഷ്യനെ പ്രാഥമിക ആവശ്യങ്ങളിൽ നിന്നുമകറ്റുന്നുവെന്ന് കാണിച്ചു തരുന്നു.
അത്തരം വസ്തുക്കളെ ശില്പങ്ങളും ചിത്രതിരശീലകളും പെയിൻറിങ്ങുകളും ഇൻസ്റ്റലേഷനുകളുമായി മാറ്റുന്നതിലൂടെ വീട്, സമൂഹം, ചരിത്രം എന്നിവയുടെയും അവയുടെ നിയന്ത്രണങ്ങളുടെയും ബോധത്തെ അവർ അവതരിപ്പിക്കുന്നു.
ലോകം കൂടുതൽ പരസ്പര ബന്ധിതമായി ക്കൊണ്ടിരിക്കുമ്പോൾ പെരേരയുടെ വസ്തുക്കൾ അവ്യക്തവും പാരസ്‌പരികവുമായ ആസക്തികൾ എങ്ങനെ ചിതറി കിടക്കുന്നുവെന്ന് കാണിച്ചു തരുന്നു.
മുപ്പതു വർഷത്തെ ആഭ്യന്തര യുദ്ധകാലത്ത് മെച്ചപ്പെട്ട ജീവിതത്തിനും പഠനത്തിനും തൊഴിലിനുമായി പശ്ചിമേഷ്യയിലേയ്ക്കും ഓസ്ട്രേലിയയിലേയ്ക്കുമൊക്കെ നിരവധി മനുഷ്യർ പെരേരയുടെ ജന്മനാടായ ശ്രീലങ്കയിൽ നിന്നും കുടിയേറിയിരുന്നു.
പുരസ്കാരങ്ങൾ യംങ് ആർട്ടിസ്റ്റ് പുരസ്കാരം കൊളംബോ നാഷണൽ ആർട്ട് ഗാലറി കൊച്ചി മുസിരിസ് ബിനാലെ 2018
അനോലി ബിനാലെ നാലാം ലക്കത്തിൽ ഐ ലൈറ്റ് മൈ ഹൈയർ ലൂസ്: പ്രൊട്ടസ്റ്റ് സീരിസ് എന്ന വിഖ്യാത ഫോട്ടോ പരമ്പരയാണ് അവതരിപ്പിച്ചത്.
കലാകാരി തന്റെ ചെറുപ്പകാലത്ത് മുത്തശ്ശിയുടെ വീട്ടിലെ  ആൽബത്തിലും ചുവരിലെ ഫ്രയിമുകളിലും കണ്ട പൂർവിക രായ സ്ത്രീകളുടെ ബ്ളാക്ക് ആൻഡ് വൈറ്റ് ഫോട്ടോകളിൽ നിന്ന് പ്രചോദനമുൾക്കൊണ്ട് തയ്യാറാക്കിയതാണ് ഇത്.
സ്ത്രീകൾ മുടി കൊണ്ട് മുഖം മറയ്ക്കുന്ന നിസാര ചേഷ്ട്ട കൊണ്ട് ആൺ നോട്ടങ്ങൾ തടയുവാൻ മിക്കവാറും ശ്രീലങ്ക ൻ കുടുംബ പശ്ചാത്തലങ്ങളിൽ സ്ത്രീകൾ തുടർന്ന് പോന്ന മാർഗ്ഗ ങ്ങളെ പുനർസൃഷ്ടിക്കുകയാണ് ഈ രചന.
സ്വാതന്ത്ര്യലബ്ധിക്ക് മുൻപുള്ള ശ്രീലങ്കൻ പലായനങ്ങളുടെ വികാരം പേറുന്ന ജീൻ അരസനായകയുടെ ഇതേ തലക്കെട്ടിലുള്ള കവിതയി ലൂടെ ഓർമ്മ നഷ്ടപ്പെട്ടുകൊണ്ടിരിക്കുന്ന തന്റെ അമ്മയും താനും തമ്മിലെ കനപ്പെട്ട വൈകാരിക അകൽച്ചയാണ് പെരേര പങ്കുവെക്കുന്നത്.
അവലംബം ↑ ↑ ↑ അന്യതയിൽ നിന്നും അന്യോന്യതയിലേക്ക്, ബിനലെ കൈപ്പുസ്തകം, 2018
അനോളെ ഇംഗ്ലീഷ് വിലാസം https://ml.wikipedia.org/wiki/Anole
അമേരിക്കൻ വൻകരകളിൽ കാണപ്പെടുന്ന ഒരിനം ഇഴജീവികൾ ആണ് അനോളെ എന്ന് അറിയപ്പെടുന്നത്.
ഇവ ഡക്ടിയോളിഡേ (Dactyloidae) എന്ന കുടുംബത്തിൽ പെടുന്നു.
ഇവ ഇഗ്വാന കളുടെ ബന്ധുക്കളായ ഒരിനം പല്ലി കൾ ആണ്.
അനോസോഗ്നോസിയ ഇംഗ്ലീഷ് വിലാസം https://ml.wikipedia.org/wiki/Anosognosia
തലച്ചോറിലെ നാഡീകോശങ്ങളുടെ തകരാറുമായി ബന്ധപ്പെട്ട ഒരു വൈകല്യമാണ് അനോസോഗ്നോസിയ ( Anosognosia ).
ഇതു ബാധിച്ച രോഗി തന്റെ അവശതകളേയും പരിമിതികളേയും ശക്തിയായി നിഷേധിക്കുന്നു.
പോളിഷ് ഫ്രഞ്ച് നാഡീശാസ്ത്രജ്ഞനായ ജോസഫ് ബാബിൻസ്കിയാണ് 1914ൽ ഈ രോഗത്തെ ആദ്യമായി നിരീക്ഷിച്ചത് .
പാരൈറ്റൽ ലോബുകൾക്കും ടെമ്പറൽ ഭാഗങ്ങൾക്കും നേരിടുന്ന തകരാറുകൾ ഈ വൈകല്യത്തിനു വഴിതെളിച്ചേക്കാം.
അനോർതൈറ്റ് ഇംഗ്ലീഷ് വിലാസം https://ml.wikipedia.org/wiki/Anorthite
ഫെൽസ്പാർ ഗണത്തിൽപ്പെട്ട ഒരു ധാതുവാണ് അനോർതൈറ്റ് .
ഫെൽസ്പാർ ഗണത്തെ പൊതുവേ ഓർതോക്ലേസ്, പ്ലാജിയോക്ലേസ് എന്നിങ്ങനെ രണ്ടു വിഭാഗങ്ങളായി തിരിച്ചിരിക്കുന്നു.
പ്ലാജിയോക്ലേസ് ഇനത്തിലെ കാൽസിക് ഫെൽസ്പാർ Ca (Al 2 Si 2 O 8 ) ആണ് അനോർതൈറ്റ്.
അനോർതൈറ്റിലെ ലാക്ഷണിക ഘടകം കാൽസിയം (Ca2+) അയോണുകൾ ആണ്.
ഗ്രീക്കുഭാഷയിലെ അനോർതോസ് (ചൊവ്വില്ലാത്തത്) എന്ന പദത്തിൽനിന്നാണ് അനോർതൈറ്റ് എന്ന ധാതുനാമത്തിന്റെ ഉദ്ഭവം.
പരലുകളുടെ ത്രിനതാക്ഷ (triclinal) സ്വഭാവമാണ് ഈ പേരിന്നാസ്പദം.
ആധാരതലത്തിനു സമാന്തരമായ വിദളനം (cleavage) അനോർതൈറ്റിന്റെ സവിശേഷതയാണ്.
സുതാര്യമോ അർധതാര്യമോ ആണ്; വെളുത്തതോ നിറമില്ലാത്തതോ ആകാം.
കാഠിന്യം 6; ആ.
2.76.
കാചദ്യുതിയുള്ള ഈ ധാതു ഹൈഡ്രോക്ലോറിക് ആസിഡുമായി സമ്പർക്കമുണ്ടായാൽ വിഘടിച്ച്, പശപോലുള്ള ജിലാറ്റിനസിലികയെ (gelationous silica) വേർപെടുത്തുന്നു.
പ്ലാജിയോക്ലേസ് ഫെൽസ്പാറിലെ മറ്റിനങ്ങളെ അപേക്ഷിച്ച് വിരളമായി കാണുന്ന ധാതുവാണ് അനോർതൈറ്റ്.
അഗ്നിപർവതശിലകളിലെ വിദരങ്ങളിലാണ് സാധാരണ അവസ്ഥിതമാകുന്നത്.
തരിമയമായ ചുണ്ണാമ്പുകല്ല് സംസ്പർശകായാന്തരണ(contact metamorphism)ത്തിനു വിധേയമാകുന്നിടത്തും അനോർതൈറ്റ് അല്പമായി കണ്ടുവരുന്നു.
അവലബം ↑ http://www.handbookofmineralogy.org/pdfs/anorthite.pdf Handbook of Mineralogy ↑ http://www.mindat.org/min-246.html Mindat ↑ http://webmineral.com/data/Anorthite.shtml Webmineral ↑ http://www.galleries.com/minerals/symmetry/triclini.htm Archived 2011-08-11 at the Wayback Machine .
triclinal ↑ http://www.minerals.net/resource/property/Cleavage_Fracture_Parting.aspx Cleavage: ↑ http://pubs.rsc.org/en/content/articlelanding/1854/qj/qj8540600102 On deposits of soluble or gelatinous silica in the lower beds ↑ http://geology.csupomona.edu/alert/metamorphic/contact.htm Archived 2010-01-23 at the Wayback Machine .
Contact Metamorphism പുറംകണ്ണികൾ http://webmineral.com/data/Anorthite.shtml http://www.mindat.org/min-246.html http://www.galleries.com/minerals/silicate/anorthit/anorthit.htm http://www.handbookofmineralogy.org/pdfs/anorthite.pdf കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനോർതൈറ്റ് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനോപ്ല ഇംഗ്ലീഷ് വിലാസം https://ml.wikipedia.org/wiki/Anopla
റിങ്കോസീല എന്ന സീലോം രഹിത ജന്തുഫൈലത്തിലെ ഒരു വർഗമാണ് അനോപ്ല .
വിരയുടെ രൂപമുള്ള ഇവ നീണ്ടതും അഖണ്ഡശരീരത്തോടുകൂടിയതുമാണ്.
ചില ജീവികൾ, അസാധാരണ ദൈർഘ്യം കാരണം, ചരടുപോലെ തോന്നിക്കും.
തല പ്രത്യേകമായി രൂപാന്തരപ്പെട്ടിട്ടില്ലെങ്കിലും അതിന്റെ സ്ഥാനത്ത് തലപോലെ വർത്തിക്കുന്ന ഒരു പാളി (lobe) ഉണ്ട്.
മസ്തിഷ്കത്തിനു പുറകിലാണ് വായ് സ്ഥിതിചെയ്യുന്നത്.
പ്രബോസിസിൽ (proboscis) മുള്ളുകൾ കാണാറില്ല.
അനോപ്ലെ പേലയോനെമർട്ടീനി, ഹെറ്ററോനെമർട്ടീനി എന്ന് രണ്ട് ഗോത്രങ്ങളായി തിരിച്ചിരിക്കുന്നു.
പാർശ്വവർത്തിനാഡീതന്തുക്കൾ ദേഹഭിത്തിയിലെ രണ്ട് അട്ടിപേശികളിൽ പുറംപേശിക്കകത്തോ അവയ്ക്കു പുറത്തോ സ്ഥിതിചെയ്യുന്നുവെന്നതാണ് പേലയോനെമർട്ടീനകളുടെ മുഖ്യലക്ഷണം.
തീരത്തോടടുത്ത കടൽജലത്തിലാണ് ഭൂരിഭാഗം പേലയോനെമർട്ടീനുകളും കാണപ്പെടുന്നത്.
ട്യൂബുലാനസ് പ്രോകറീനിന, സെഫലോത്രിക്സ് മുതലായവ ഇതിൽപ്പെടുന്ന പ്രധാന ജീനസ്സുകളാണ്.
ഹെറ്ററോനെമർട്ടീനുകളിൽ പാർശ്വവർത്തിനാഡീതന്തുക്കൾ സ്ഥിതിചെയ്യുന്നത് ദേഹഭിത്തിയിലെ പുറത്തെ അനുദൈർഘ്യ പേശിക്കും അകത്തെ വർത്തുളപേശിക്കും ഇടയിലാണ്.
ലീനിയസ്, യൂബോർലാസിയ തുടങ്ങിയ സുപരിചിതമായ ജീനസ്സുകൾ ഈ ഗോത്രത്തിൽപ്പെടുന്നു.
ലീനിയസ് റൂബർ വളരെയധികം പഠനവിഷയമായ സ്പീഷീസാണ്.
പുറംകണ്ണികൾ http://species-identification.org/species.php?species_group=macrobenthos_nemertina id=3 menuentry=groepen%5Bപ്രവർത്തിക്കാത്ത+കണ്ണി%5D Anopla http://www.facebook.com/pages/Anopla/143955025619970 Anopla http://nemertea.lifedesks.org/pages/43 Anopla കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അനോപ്ള എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അനോമലിപെസ് ഇംഗ്ലീഷ് വിലാസം https://ml.wikipedia.org/wiki/Anomalipes
ചൈനയിൽ ഫോസിൽ ലഭിച്ച വംശനാശം സംഭവിച്ച ഒരു ചൈനാഗ്നാതിഡ് ദിനോസറാണ് അനോമലിപെസ് ഷാവോയ് (" ഷാവോ സിജിന്റെ അസാധാരണമായ കാൽ " എന്നർത്ഥം).
ചൈനയിലെ കാമ്പാനിയൻ കാലത്താണ്  (ക്രിറ്റേഷ്യസ് കാലഘട്ടത്തിന്റെ അവസാനത്തിൽ)  ഇത് ജീവിച്ചിരുന്നത്.
അനോമലിപെസ് ജനുസ്സിലെ ഒരേയൊരു ഇനമാണിത്.
കുഗൗ പ്രദേശത്തെ ശാന്തുംഗോസോറസ് അസ്ഥിത്തറയിൽ നിന്നാണ് അനോമലിപ്പിന്റെ അവശിഷ്ടങ്ങൾ കണ്ടെത്തിയത്.
ഹോളോടൈപ്പ് (ZCDM V0020, Zhucheng, Shandong , Zhucheng ദിനോസർ മ്യൂസിയത്തിൽ സൂക്ഷിച്ചിരിക്കുന്നു) ഭാഗികമായ ഇടത് തുട, ഷിൻ, ഷങ്ക്, ഒരു സമ്പൂർണ്ണ മെറ്റാറ്റാർസൽ III, രണ്ട് കാൽവിരലുകൾ എന്നിവ ഉൾപ്പെടെയുള്ള അപൂർണ്ണമായ ഇടത് പിൻകാൽ എന്നിവയാണ് കണ്ടെടുത്തത് .
പേര്  ( ലാറ്റിൻ ) അനോമലസ് (വിചിത്രമായ, അസാധാരണമായ) എന്നിവയിൽ നിന്നും പെസ് (കാൽ) എന്നിവയിൽ നിന്നും ഉരുത്തിരിഞ്ഞതാണ് അനോമലിപെസ് അസാധാരണമായ/വിചിത്രമായ കാൽ എന്ന പേര് .
ഇതും കാണുക ആർക്കോസോർ പാലിയന്റോളജിയിൽ 2018 ഓവിറാപ്റ്റോറോസോർ ഗവേഷണത്തിന്റെ ടൈംലൈൻ അവലംബം
അനോവുലേഷൻ
ഒരു ആർത്തവചക്രത്തിൽ അണ്ഡാശയങ്ങൾ ഒരു അണ്ഡാശയത്തെ പുറത്തുവിടാതിരിക്കുന്നതാണ് അനോവുലേഷൻ .
അതിനാൽ, അണ്ഡോത്പാദനം നടക്കുന്നില്ല.
എന്നിരുന്നാലും, ഓരോ ആർത്തവചക്രത്തിലും അണ്ഡോത്പാദനം നടക്കാത്ത ഒരു സ്ത്രീ ആർത്തവവിരാമത്തിലൂടെ കടന്നുപോകണമെന്നില്ല.
വന്ധ്യതയുടെ ഒരു സാധാരണ കാരണം ക്രോണിക് അനോവുലേഷൻ ആണ്.
ആർത്തവത്തിൻറെയും വന്ധ്യതയുടെയും മാറ്റത്തിന് പുറമേ, വിട്ടുമാറാത്ത അനോവുലേഷൻ ഹൈപ്പർആൻഡ്രോജെനിസം അല്ലെങ്കിൽ ഓസ്റ്റിയോപീനിയ പോലുള്ള മറ്റ് ദീർഘകാല പ്രശ്നങ്ങൾക്ക് കാരണമാകും അല്ലെങ്കിൽ വർദ്ധിപ്പിക്കും.
പോളിസിസ്റ്റിക് ഓവറി സിൻഡ്രോമിന്റെ ഒന്നിലധികം അസന്തുലിതാവസ്ഥകളിലും പ്രവർത്തന വൈകല്യങ്ങളിലും ഇത് ഒരു പ്രധാന പങ്ക് വഹിക്കുന്നു.
ആർത്തവത്തിന് ശേഷമുള്ള ആദ്യ രണ്ട് വർഷങ്ങളിൽ 50% ആർത്തവചക്രങ്ങളും അനോവുലേറ്ററി സൈക്കിളുകളാകാം.
ഉചിതമായ മരുന്നുകൾ ഉപയോഗിച്ച് അണ്ഡോത്പാദനം പുനഃസ്ഥാപിക്കുന്നത് വാസ്തവത്തിൽ സാധ്യമാണ്, ഏകദേശം 90% കേസുകളിൽ അണ്ഡോത്പാദനം വിജയകരമായി പുനഃസ്ഥാപിക്കപ്പെടുന്നു.
ആദ്യ ഘട്ടം അനോവുലേഷൻ രോഗനിർണയമാണ്.
അനോവുലേഷൻ തിരിച്ചറിയുന്നത് എളുപ്പമല്ല; സാധാരണയായി വിശ്വസിക്കപ്പെടുന്നതിന് വിരുദ്ധമായി, അനോവുലേഷന് വിധേയരായ സ്ത്രീകൾക്ക് ഇപ്പോഴും (കൂടുതലോ കുറവോ) ക്രമമായ ആർത്തവമുണ്ട്.
പൊതുവേ, ഗർഭധാരണത്തിന് ശ്രമിച്ചു തുടങ്ങിയാൽ മാത്രമേ ഒരു പ്രശ്നമുണ്ടെന്ന് സ്ത്രീകൾ ശ്രദ്ധിക്കാറുള്ളൂ റഫറൻസുകൾ
ഇന്ത്യ - അർദ്ധരാത്രിമുതൽ അരനൂറ്റാണ്ട് ഇംഗ്ലീഷ് വിലാസം https://ml.wikipedia.org/wiki/India:_From_Midnight_to_the_Millennium
ശശി തരൂർ 1997-ൽ എഴുതിയ India: From Midnight to the Millennium എന്ന ഗ്രന്ഥത്തിന്റെ മലയാള പരിഭാഷ ആണ് ഇന്ത്യ - അർദ്ധരാത്രിമുതൽ അരനൂറ്റാണ്ട് .
ഇന്ത്യയുടെ സ്വാതന്ത്ര്യ ലബ്ദിക്കു ശേഷമുള്ള വൈവിധ്യം നിറഞ്ഞ പ്രശ്നങ്ങളെ ശശി തരൂർ പുസ്തകത്തിൽ പ്രതിപാദിക്കുന്നു.
1998 ൽ മലയാളത്തിലേക്ക് ഈ  ഗ്രന്ഥം പരിഭാഷപ്പെടുത്തി.
1001 രാവുകൾ തുടങ്ങി പല പ്രശസ്ത ഗ്രന്ഥങ്ങളുടേയും പരിഭാഷകനായിരുന്ന എം.പി. സദാശിവൻ ആണ് ഇന്ത്യ - അർദ്ധരാത്രിമുതൽ അരനൂറ്റാണ്ട്' പരിഭാഷപ്പെടുത്തിയത്.
അടിയന്തരാവസ്ഥ മുതൽ ആഗോളവത്കരണം വരെ ഈ ഗ്രന്ഥത്തിൽ പരാമർശിക്കപ്പെടുന്നു.
ഡി സി ബുക്സ് ആണ്‌ പ്രസിദ്ധീകരണം നിർവ്വഹിച്ചത്.
ഇന്ത്യ എന്ന വിസ്മയം ഇംഗ്ലീഷ് വിലാസം https://ml.wikipedia.org/wiki/The_Wonder_That_Was_India
എ.എൽ. ബാഷാം രചിച്ച ഇംഗ്ലീഷ് ഗ്രന്ഥമാണ് ഇന്ത്യ എന്ന വിസ്മയം .
പുരാതന ഇന്ത്യൻ നാഗരികതകളെ കുറിച്ചുള്ള ആഴമാർന്ന പഠനമാണിത്.
1954-ൽ ലണ്ടനിൽ  പുറത്തിറങ്ങിയ The Wonder that was India എന്ന ഈ കൃതി പ്രാചീന ഇന്ത്യയെപ്പറ്റിയുള്ള ശ്രദ്ധേയമായ രചനയാണ്.
ജർമൻ, ഫ്രഞ്ച്, സ്പാനിഷ്, റഷ്യൻ, പോളിഷ് തുടങ്ങി നിരവധി വിദേശ, ഇന്ത്യൻ ഭാഷകളിലേക്ക് ഈ ഗ്രന്ഥം വിവർത്തനം ചെയ്യപ്പെട്ടിട്ടുണ്ട്.
പത്ത് അധ്യായങ്ങളിലൂടെ ഇന്ത്യൻ നാഗരികതകളുടെ വിവിധ വശങ്ങളെ ആഴത്തിൽ പരിചയപ്പെടുത്തുയാണ് ഈ കൃതി.
ഉള്ളടക്കം അധ്യായം ഒന്ന്-ഇന്ത്യയും പ്രാചീന സംസ്‌കൃതിയും
പുരാതന ഇന്ത്യയെ കണ്ടെത്തൽ
2.
പുരാതന ഇന്ത്യയുടെ മഹത്വം അധ്യായം രണ്ട്-പ്രാഗ‌്ചരിത്രം
ഹാരപ്പൻ സംസ്കൃതിയും ആര്യൻമാരും
4.
ഇന്ത്യയിലെ പ്രാകൃത മനുഷ്യർ 5.
ആര്യഗ്രാമങ്ങൾ
6.
ഹാരപ്പയിലെ നഗരസംസ്‌കൃതി 7.
സൈന്ധവന്മാരും ആര്യന്മാരും 8.
ഋഗ്വേദസംസ്കാരം
9.
പിൽക്കാല വൈദികകാലം അധ്യായം മൂന്ന്-ചരിത്രം
10പ്രാചീന-മധ്യകാല സാമ്രാജ്യങ്ങൾ
11.
ബുദ്ധന്റെ കാലം 
12.
അലക്‌സാണ്ടറും മൗര്യന്മാരും 13.
ആക്രമണങ്ങളുടെ യുഗം
14.
ഗുപ്‌തന്മാരും ഹർഷനും  15.
ഉത്തരേന്ത്യ-മധ്യയുഗങ്ങൾ
16.
മധ്യ യുഗങ്ങളിൽ ദക്ഷിണാർധദ്വീപ് അധ്യായം നാല്- ഭരണകൂടം
രാഷ്ട്രീയജീവിതവും ചിന്തയും
18.
സ്രോതസ്സുകൾ
19.
രാജത്വം/ രാജാവിൻ്റെ ധർമം
20.
അർധ ഫ്യൂഡലിസം
21.
കൗൺസിലർമാർ
22.
ഉദ്യോഗസ്ഥന്മാർ
23.
തദ്ദേശഭരണം/ ഗ്രാമഭരണം/ 24.
പൊതുധനം/ നിയമസാഹിത്യം/ 25.
നിയമത്തിൻ്റെ അടിസ്ഥാനം/ കുറ്റ കൃത്യങ്ങൾ/ നീതിന്യായഭരണം / ശിക്ഷ/ രഹസ്യാന്വേഷണ വിഭാഗം ഹിന്ദു സൈന്യസംവിധാനം/ സൈനിക ഘടനയും സങ്കേതവും അധ്യായം അഞ്ച്
സമൂഹം: വർണം, കുടുംബം, വ്യക്തി 
26.
വർണാശ്രമധർമങ്ങൾ
27.
നാലു മഹാവർണങ്ങൾ
28.
അസ്‌പൃശ്യർ (അയി ത്തക്കാർ)/ 29.
വർണസങ്കരം/ ജാതി
30.
അടിമത്തം/ ഗോത്രം, പ്രവരം/ കുടുംബം/ നാലു ജീവിതഘട്ടങ്ങൾ (ആശ്രമങ്ങൾ)/ കുഞ്ഞുങ്ങൾ
31.
ഉപനയനം/ വിദ്യാഭ്യാസം/ വിവാഹം/ ലൈംഗിക ബന്ധങ്ങൾ/ വിവാ ഹമോചനം/ ബഹുഭാര്യാത്വം/ വാർധക്യവും മരണവും/ സ്ത്രീകൾ/ വേശ്യാവൃത്തി/ വിധവകൾ അധ്യായം ആറ് -ദൈനംദിന ജീവിതം: നഗരങ്ങളിലെയും ഗ്രാമങ്ങളിലെയും ദിനജീവിതക്രമം
ഗ്രാമം/ കൃഷി, കന്നുകാലി വളർത്തൽ / കാട്ടുഗോത്രങ്ങൾ
33.
പട്ടണം/ നഗരമനുഷ്യൻ/ വസ്ത്രങ്ങൾ, ആഭരണങ്ങൾ/ അന്നപാനീയങ്ങൾ/ 34.
സാമ്പത്തിക ജീവിതം
35.
സാങ്കേതിക ജീവിതം/ സാങ്കേതിക പുരോ ഗതി
36.
വാണിജ്യവും സമ്പത്തും/ സാർഥവാഹക സംഘങ്ങൾ/ സമു ദ്രവാണജ്യവും സമുദ്രാന്തരബന്ധങ്ങളും അധ്യായം ഏഴ് മതം: ആരാധനാ രീതികൾ, സിദ്ധാന്തങ്ങൾ, കേവലവാദം
വേദങ്ങളുടെ മതം/ യാഗം/ തത്ത്വത്തിൻ്റെ പുതിയ വികാസങ്ങൾ/ 38.
സന്ന്യാസം
39.
ഉപനിഷത്തുകളുടെ നീതിശാസ്ത്രം 40.
ബുദ്ധമതം/ ബുദ്ധ മതത്തിന്റെ വളർച്ച/ 41.
ഹീനയാനം/ മഹായാനത്തിൻ്റെ പരിണാമം/ മഹാ യാനം/ വജ്രയാനം/ സംഘം/ബുദ്ധമതത്തിലെ നീതിശാസ്ത്രം/ ധാർമികത
42.
ജൈനമതവും ഇതര മതവിഭാഗങ്ങളും/ ആ ജീവികന്മാർ/ സന്ദേഹവാദവും ഭൗതികവാദവും
43.
ഹിന്ദുമതം: വികാസവും സാഹിത്യവും/ വിഷ്‌ണു/ മത്സ്യം/ കൂർമം/ വരാഹം/ നരസിംഹം, വാമനൻ/ പരശുരാമൻ / 44.
അയോധ്യയിലെ രാജകുമാരനും രാമായണത്തിലെ ധീര നായകനുമായ രാമൻ/ കൃഷ്‌ണൻ/ ബുദ്ധൻ/കൽക്കി/ ശിവൻ/ വിഷ്ണു‌വും ശിവനും തമ്മിലുള്ള ബന്ധങ്ങൾ
45.
ആത്മാവ്, കർമം, സംസാരം / മോക്ഷത്തിനുള്ള ആറ് മാർഗങ്ങൾ/ ആസ്‌തിക്യവും ഭക്തിയും
46.
ഹിന്ദു അനുഷ്‌ഠാനങ്ങളും ചടങ്ങുകളും/ ഹിന്ദു നൈതികത അധ്യായം എട്ട്
കലകൾ: വാസ്തുവിദ്യ, ശിൽപകല, ചിത്രകല, സംഗീതം, നൃത്തം
47.
ഇന്ത്യൻ കലയുടെ അന്തസ്സത്ത 48.
പുരാതന വാസ്‌തുശിൽപം
48.
സ്‌തൂപങ്ങൾ
49.
ഗുഹാക്ഷേത്രങ്ങൾ
50 ക്ഷേത്രങ്ങൾ
51.
ശിൽപകല
52.
കളിമൺശിൽപങ്ങൾ 53.
ലോഹശിൽപങ്ങളും കൊത്തുപണിയും
54.
പെയിൻ്റിംഗ്/ സംഗീതം/ നൃത്തം/ അധ്യായം ഒമ്പത്-ഭാഷയും സാഹിത്യവും
ഭാഷ, സംസ്കൃതം/ പ്രാകൃത ഭാഷകളും പാലിയും/ ദ്രാവിഡ ഭാഷ കൾ/ 
56.
എഴുത്ത്/ സാഹിത്യം/ വേദസാഹിത്യം/ ഇതിഹാസ സാഹിത്യം/ ക്ലാസിക്കൽ സംസ്കൃത സാഹിത്യം
57.
ആഖ്യാന കവിത/ നാടകം/ സംസ്കൃതം/ പ്രാകൃതസാഹിത്യം/ തമിഴ് സാഹിത്യം/ നാടോടിക്കവിത അധ്യായം പത്ത്-ഉപസംഹാരം
ഇന്ത്യയുടെ പൈതൃകം പാശ്ചാത്യ ലോകത്തിൻ്റെ സ്വാധീനം
59.
ലോകത്തിന് ഇന്ത്യയോടുള്ള കടപ്പാട് അനുബന്ധങ്ങൾ
പ്രപഞ്ചശാസ്ത്രവും ഭൂമിശാസ്ത്രവും
61 ജ്യോതിശാസ്ത്രം
62.
പഞ്ചാംഗം
63 ഗണിതശാസ്ത്രം
64.
ഊർജതന്ത്രവും രസതന്ത്രവും
65.
ശരീരശാസ്ത്രവും ഔഷധീയവും
67.
തർക്കശാസ്ത്രവും ജ്ഞാനശാസ്ത്രവും
68.
അളവുകളും തൂക്കങ്ങളും
69.
നാണയങ്ങൾ
70.
അക്ഷരമാലയും ഉച്ചാരണവും
71.
കാവ്യശാസ്ത്രം
72.
ജിപ്‌സികൾ അവലംബം
ഇന്ത്യ ഓഫീസ് ഇംഗ്ലീഷ് വിലാസം https://ml.wikipedia.org/wiki/India_Office 1866-ലെ ഫോറിൻ ആൻഡ് കോമൺവെൽത്ത് ഓഫീസിന്റെ കെട്ടിടത്തിന്റെ പടിഞ്ഞാറൻ അല്ലെങ്കിൽ പാർക്ക് എൻഡ്.
പിന്നീട് ഇത് ഫോറിൻ, ഇന്ത്യ ഓഫീസുകൾ ഏറ്റെടുത്തു, അതേസമയം ഹോം, കൊളോണിയൽ ഓഫീസുകൾ വൈറ്റ്ഹാൾ എൻഡ് ഏറ്റെടുത്തു.
ബ്രിട്ടീഷ് ഇന്ത്യയിലെ വൈസ്രോയിയും ഇന്ത്യൻ പ്രവിശ്യകളിലെ മറ്റ് ഉദ്യോഗസ്ഥരും മുഖേനയുള്ള ഭരണത്തിന്റെ മേൽനോട്ടം വഹിക്കുന്നതിനായി 1858-ൽ ലണ്ടനിൽ സ്ഥാപിതമായ ഒരു ബ്രിട്ടീഷ് സർക്കാർ വകുപ്പായിരുന്നു ഇന്ത്യ ഓഫീസ് .
ഈ ഓഫീസിൻ്റെ പരിധിയിലുള്ള പ്രദേശങ്ങളിൽ ഇന്ത്യൻ ഉപഭൂഖണ്ഡത്തിലെ ആധുനിക കാലത്തെ മിക്ക രാജ്യങ്ങളും അതുപോലെ യെമനും ഇന്ത്യൻ മഹാസമുദ്രത്തിന് ചുറ്റുമുള്ള മറ്റ് പ്രദേശങ്ങളും ഉൾക്കൊള്ളുന്നു.
കൗൺസിൽ ഓഫ് ഇന്ത്യ ഔപചാരികമായി നിയമിക്കുന്ന, ബ്രിട്ടീഷ് കാബിനറ്റിൽ അംഗമായ, ഇന്ത്യയുടെ സ്റ്റേറ്റ് സെക്രട്ടറിയായിരുന്നു ഈ വകുപ്പിന്റെ തലവൻ.
ബ്രിട്ടീഷ് ഈസ്റ്റ് ഇന്ത്യാ കമ്പനിയിൽ നിന്ന് (1600-1858) ബ്രിട്ടീഷ് ഗവൺമെൻ്റ് ഇന്ത്യയുടെ ഭരണം ഏറ്റെടുത്തപ്പോൾ, അതുവരെ കാര്യങ്ങൾ കൈകാര്യം ചെയ്തു വന്നിരുന്ന ബോർഡ് ഓഫ് കൺട്രോളിന് (1784-1858) പകരമായി ഇന്ത്യാ ഓഫീസ് (1858-1947) നിലവിൽ വന്നു.
ഇന്ത്യയുടെയും പാകിസ്ഥാന്റെയും സ്വാതന്ത്ര്യത്തോടെ 1947-ൽ ഒരു സർക്കാർ വകുപ്പെന്ന നിലയിൽ ഇന്ത്യാ ഓഫീസ് ഇല്ലാതായി.
പുതിയ രാജ്യങ്ങളുമായുള്ള യുണൈറ്റഡ് കിംഗ്ഡത്തിന്റെ ബന്ധങ്ങളുടെ ഉത്തരവാദിത്തം കോമൺവെൽത്ത് റിലേഷൻസ് ഓഫീസിലേക്ക് (മുമ്പ് ഡൊമിനിയൻസ് ഓഫീസ്) മാറ്റി.
ഇന്ത്യാ ഓഫീസിന്റെ ഉത്ഭവം (1600–1858)
ഈസ്റ്റ് ഇന്ത്യാ കമ്പനി 1600-ൽ സ്ഥാപിതമായ ഇംഗ്ലീഷ് വ്യാപാരികളുടെ ഒരു ജോയിന്റ്-സ്റ്റോക്ക് കമ്പനിയാണ്, അവർക്ക് ചാർട്ടറുകളുടെ ഒരു പരമ്പരയിലൂടെ, കേപ് ഓഫ് ഗുഡ് ഹോപ്പിനും ദ്വീപിനും മഗല്ലൻ കടലിടുക്കിനും ഇടയിലുള്ള ഭൂമിയായി നിർവചിക്കപ്പെടുന്ന "ഇൻഡീസുമായി" ഇംഗ്ലീഷ് വ്യാപാരത്തിനുള്ള പ്രത്യേക അവകാശങ്ങൾ ലഭിച്ചു.
"ഇന്ത്യ" എന്ന പദം സിന്ധു നദിയുടെ പേരിൽ നിന്നാണ് ഉരുത്തിരിഞ്ഞത്.
ഏഷ്യയിലെ തെക്ക്, കിഴക്കൻ ഇൻഡീസിലുടനീളം കമ്പനി ഉടൻ തന്നെ "ഫാക്ടറികളുടെ" ഒരു ശൃംഖല സ്ഥാപിച്ചു.
250 വർഷത്തിനിടയിൽ കമ്പനി അതിന്റെ അടിസ്ഥാന സ്വഭാവത്തിലും പ്രവർത്തനങ്ങളിലും കാര്യമായ നിരവധി മാറ്റങ്ങൾക്ക് വിധേയമായി.
1698 ന് ശേഷം പഴയതും പുതിയതുമായ കമ്പനികൾ തമ്മിലുള്ള മത്സരത്തിന്റെ ഫലമായി 1709 ൽ ഈസ്റ്റ് ഇൻഡീസിലേക്കുള്ള യുണൈറ്റഡ് കമ്പനി ഓഫ് മർച്ചന്റ്സ് ട്രേഡിങ്ങ് രൂപീകരിച്ചു.
ഈ 'പുതിയ' ഈസ്റ്റ് ഇന്ത്യാ കമ്പനി 18-ാം നൂറ്റാണ്ടിന്റെ രണ്ടാം പകുതിയിൽ ചിതറിയ ഏഷ്യൻ വ്യാപാര താൽപ്പര്യങ്ങളുള്ള ഒരു വാണിജ്യ സ്ഥാപനത്തിൽ നിന്ന് ദക്ഷിണേഷ്യയിലെ ഒരു പ്രധാന പ്രാദേശിക ശക്തിയായി രൂപാന്തരപ്പെട്ടു, അതിന്റെ ആസ്ഥാനം ബംഗാളിൽ ആയിരുന്നു.
ഈ വികസനത്തിന്റെ രാഷ്ട്രീയ പ്രത്യാഘാതങ്ങൾ ഒടുവിൽ 1784-ൽ ബ്രിട്ടീഷ് ഗവൺമെന്റിനെ കമ്പനിയുടെ ഇന്ത്യൻ നയങ്ങളിൽ മേൽനോട്ടം വഹിക്കാൻ ലണ്ടനിൽ സ്റ്റാൻഡിംഗ് കമ്മീഷണർമാരെ (ബോർഡ് ഓഫ് കൺട്രോൾ) സ്ഥാപിക്കാൻ കാരണമായി.
കമ്പനിയുടെ പദവിയിലെ ഈ മാറ്റം,മറ്റ് ഘടകങ്ങൾക്കൊപ്പം 1813-ലെയും,1833-ലെയും പാർലമെന്റ് നിയമങ്ങളിലേക്ക് നയിച്ചു.
ഇത് ഈസ്റ്റ് ഇൻഡീസുമായുള്ള ബ്രിട്ടീഷ് വ്യാപാരം എല്ലാ ഷിപ്പിംഗിനും തുറന്നുകൊടുക്കുകയും കമ്പനി വാണിജ്യ പ്രവർത്തനങ്ങളിൽ നിന്ന് പൂർണ്ണമായും പിന്മാറുകയും ചെയ്തു.
ബോർഡിന്റെ മേൽനോട്ടത്തിൽ 1858-ലെ പുനഃസംഘടനവരെ ബ്രിട്ടീഷ് ഇന്ത്യാ ഗവൺമെന്റിന്റെ ഉത്തരവാദിത്തം കമ്പനി തുടർന്നു.
ഈ മാറ്റങ്ങളിൽ ഭൂരിഭാഗവും ലണ്ടൻ നഗരത്തിലെ ഈസ്റ്റ് ഇന്ത്യാ ഹൗസിലെ കമ്പനി ഓർഗനൈസേഷന്റെ അടിസ്ഥാന ഘടനയിൽ വലിയ മാറ്റമൊന്നും വരുത്തിയില്ല.
സ്ഥിരം ഉദ്യോഗസ്ഥർ കമ്പനി ബിസിനസിന്റെ ദൈനംദിന നടത്തിപ്പിന് ഉത്തരവാദികളായിരുന്നു.
വെസ്റ്റ്മിൻസ്റ്ററിലെ സർക്കാർ കെട്ടിടങ്ങൾക്ക് സമീപം ബോർഡ് ഓഫ് കൺട്രോൾ അതിന്റെ പ്രത്യേക ഓഫീസ് പരിപാലിച്ചിരുന്നു.
ഗവൺമെന്റ് ഓഫ് ഇന്ത്യ ആക്റ്റ്‌ 1858 പ്രകാരം ഈസ്റ്റ് ഇന്ത്യാ കമ്പനിക്കും ബോർഡ് ഓഫ് കൺട്രോൾക്കും പകരം ലണ്ടനിൽ ഒരു പുതിയ സ്റ്റേറ്റ് ഡിപ്പാർട്ട്‌മെന്റ് ഇന്ത്യൻ സ്റ്റേറ്റ് സെക്രട്ടറിയുടെ കീഴിൽ, ഫോറിൻ ഓഫീസ്, കൊളോണിയൽ ഓഫീസ്, ഹോം ഓഫീസ്, വാർ ഓഫീസ് എന്നിവയ്‌ക്കൊപ്പം യുണൈറ്റഡ് കിംഗ്ഡം ഗവൺമെന്റിന്റെ ഒരു എക്‌സിക്യൂട്ടീവ് ഓഫീസ് ആയി ഇന്ത്യാ ഓഫീസ് പ്രവർത്തിച്ചു തുടങ്ങി.
ടൈംലൈൻ 1600 - Governor and Company of Merchants of London trading with the East Indies ലണ്ടനിൽ സ്ഥാപിച്ചു 1709 - ഇംഗ്ലണ്ടിന്റെയും സ്കോട്ട്ലൻന്റിൻറെയും യൂണിയനായി ബ്രിട്ടീഷ് ഈസ്റ്റ് ഇന്ത്യാ കമ്പനി ഉയർന്നുവന്നു.
1757 - പ്ലാസി യുദ്ധത്തിനുശേഷം ഈസ്റ്റ് ഇന്ത്യാ കമ്പനി ഇന്ത്യൻ പ്രദേശം കീഴടക്കാൻ തുടങ്ങി.
1765 - മുഗൾ ചക്രവർത്തി ഈസ്റ്റ് ഇന്ത്യാ കമ്പനിക്ക് ഭൂമിയുടെ വരുമാനം ശേഖരിക്കാനുള്ള അവകാശം നൽകി.
1773 - വാറൻ ഹേസ്റ്റിംഗ്സ് ബംഗാളിന്റെ ആദ്യ ഗവർണറായി നിയമിതനായി.
1784 - ബ്രിട്ടീഷ് ഗവൺമെന്റ് ലണ്ടനിൽ ഇന്ത്യക്ക് വേണ്ടി ബോർഡ് ഓഫ് കൺട്രോൾ സ്ഥാപിച്ചു.
1813 - 1813-ലെ ചാർട്ടർ ആക്റ്റ് ഉപയോഗിച്ച് ബ്രിട്ടീഷ് ഇന്ത്യയുമായുള്ള വ്യാപാരത്തിൽ ഈസ്റ്റ് ഇന്ത്യാ കമ്പനിയുടെ കുത്തകാവകാശം അവസാനിച്ചു.
1833 - ചൈനയുമായുള്ള വ്യാപാരത്തിൽ ഈസ്റ്റ് ഇന്ത്യാ കമ്പനിയുടെ കുത്തകാവകാശം അവസാനിച്ചു 1857 - 1857- ലെ ഇന്ത്യൻ കലാപം ബ്രിട്ടീഷുകാരെക്കുറിച്ചുള്ള പ്രാദേശിക അഭിപ്രായം മാറ്റി.
1858 - 1858 ലെ ഗവൺമെന്റ് ഓഫ് ഇന്ത്യ ആക്ടിൽ ഈസ്റ്റ് ഇന്ത്യാ കമ്പനിയും ബോർഡ് ഓഫ് കൺട്രോളും മാറ്റിസ്ഥാപിച്ച് ഇന്ത്യ ഓഫീസും കൗൺസിൽ ഓഫ് ഇന്ത്യയും രൂപീകരിച്ചു.
1937 - ബ്രിട്ടീഷ് ഇന്ത്യയിൽ നിന്ന് ബർമ്മയെ വേർപെടുത്തി ബർമ്മ ഓഫീസ് സ്ഥാപിച്ചു.
1947 - ഇന്ത്യയുടെയും പാകിസ്ഥാന്റെയും സ്വാതന്ത്ര്യം ഇരു രാജ്യങ്ങൾക്കും ഡൊമിനിയൻ പദവി അനുവദിച്ചു.
കോമൺവെൽത്തിൽ തുടരാൻ ഇന്ത്യ ആഗ്രഹിക്കുന്നു.
ഇന്ത്യ ഓഫീസ് നിർത്തലാക്കി.
1948 - ബർമ്മയുടെ സ്വാതന്ത്ര്യവും ബർമ്മ ഓഫീസ് നിർത്തലാക്കലും 1971 - കിഴക്കൻ ബംഗാൾ പാകിസ്ഥാനിൽ നിന്ന് വേർപെടുത്തി ഇന്നത്തെ ബംഗ്ലാദേശ് സൃഷ്ടിച്ചു.
ഇന്ത്യ ഓഫീസ് റെക്കോർഡുകൾ
ഈസ്റ്റ് ഇന്ത്യാ കമ്പനി (1600–1858), ബോർഡ് ഓഫ് കൺട്രോൾ അല്ലെങ്കിൽ ബോർഡ് ഓഫ് കമ്മീഷണർ ഫോർ ദി അഫയേഴ്സ് ഓഫ് ബ്രിട്ടീഷ് ഇന്ത്യ (1784–1858), ഇന്ത്യാ ഓഫീസ് (1858–1947), ബർമ്മ ഓഫീസ് (1937-1948) കൂടാതെ നാല് പ്രധാന സ്ഥാപനങ്ങളുമായി ഔദ്യോഗികമായി ബന്ധപ്പെട്ടിരുന്ന വിദേശത്തുള്ള നിരവധി ബ്രിട്ടീഷ് ഏജൻസികൾ എന്നിവയുടെ ആർക്കൈവുകളുടെ ശേഖരമാണ് ഇന്ത്യാ ഓഫീസ് റെക്കോർഡ്സ്.
ഇന്നത്തെ മധ്യേഷ്യ , മിഡിൽ ഈസ്റ്റ് , ആഫ്രിക്ക , ദക്ഷിണേഷ്യ തെക്കുകിഴക്കൻ ഏഷ്യ എന്നിവയുടെ പ്രദേശങ്ങളും 1947 ന് മുമ്പുള്ള അവരുടെ ഭരണവും ആണ് ഇന്ത്യ ഓഫീസ് റെക്കോർഡ്സ് ശ്രദ്ധ കേന്ദ്രീകരിക്കുന്നത്.
ഇന്ത്യയിലെ ബ്രിട്ടീഷ് അനുഭവവുമായി ബന്ധപ്പെട്ട സ്വകാര്യ പേപ്പറുകളുടെ 300-ലധികം ശേഖരങ്ങളും 3,000-ലധികം ചെറിയ നിക്ഷേപങ്ങളും ഇന്ത്യാ ഓഫീസ് റെക്കോർഡ്സിൻ്റെ ഔദ്യോഗിക ആർക്കൈവുകളിലുണ്ട്.
മുമ്പ് ഇന്ത്യാ ഓഫീസ് ലൈബ്രറിയിൽ സൂക്ഷിച്ചിരുന്ന ഇന്ത്യാ ഓഫീസ് റെക്കോർഡ്സ്, ബ്രിട്ടനിലെ പബ്ലിക് റെക്കോർഡ്‌സിന്റെ ഭാഗമായി ലണ്ടനിലെ ബ്രിട്ടീഷ് ലൈബ്രറിയുടെ ഏഷ്യ , പസഫിക് , ആഫ്രിക്ക ശേഖരങ്ങളുടെ ഭാഗമായാണ് ഇപ്പോൾ കൈകാര്യം ചെയ്യുന്നത്.
ഇത് പൊതുജനങ്ങൾക്കായി തുറന്നിരിക്കുന്നു.
70,000 വാല്യങ്ങൾ ഔദ്യോഗിക പ്രസിദ്ധീകരണങ്ങളും 105,000 കയ്യെഴുത്തുപ്രതികളും അച്ചടിച്ച ഭൂപടങ്ങളും ഉൾപ്പെടെ 14 കിലോമീറ്റർ വോളിയം, ഫയലുകൾ, പേപ്പറുകളുടെ പെട്ടികൾ എന്നിവ അവയിൽ ഉൾപ്പെടുന്നു.
ഇതും കാണുക ഇന്ത്യയുടെ സ്റ്റേറ്റ് സെക്രട്ടറി ഇന്ത്യയുടെ സ്റ്റേറ്റ് അണ്ടർ സെക്രട്ടറി ഇന്ത്യയുടെ ഗവർണർ ജനറൽ ഇന്ത്യയുടെ ചരിത്രം പശ്ചിമ ബംഗാളിന്റെ ചരിത്രം കുറിപ്പുകൾ ↑ Kaminsky, 1986.
1 2 കൂടുതൽ വായനയ്ക്ക് ദത്ത, രാജേശ്വരി.
"The India Office Library: Its History, Resources, and Functions (ഇന്ത്യ ഓഫീസ് ലൈബ്രറി: അതിന്റെ ചരിത്രം, വിഭവങ്ങൾ, പ്രവർത്തനങ്ങൾ)," ലൈബ്രറി ത്രൈമാസിക, (ഏപ്രിൽ 1966) ISBN -978-0-313-24909-9 ഖാൻ, MS "The India Office Library: Who Owns It? (ഇന്ത്യ ഓഫീസ് ലൈബ്രറി: അത് ആരുടേതാണ്?)" ഈസ്റ്റേൺ ലൈബ്രേറിയൻ , വാല്യം.
I നമ്പർ 1, 1966, പേജ്.
1-10 മോയർ, മാർട്ടിൻ.
എ ജനറൽ ഗൈഡ് ടു ദി ഇന്ത്യ ഓഫീസ് റെക്കോർഡ്സ് (1988) 331 പേജുകൾ വില്യംസ്, ഡോനോവൻ.
ദി ഇന്ത്യ ഓഫീസ്, 1858–1869 (1983) 589 പേജുകൾ ലൈബ്രറി ഓഫ് ഇന്ത്യ ഓഫീസിന്റെ കാറ്റലോഗ്: സപ്ലിമെന്റ് 2: 1895–1909, 1909 (1888) പുറം കണ്ണികൾ ഇന്ത്യ ഓഫീസ് റെക്കോർഡ്സ് ഹബ് Archived 2018-08-18 at the Wayback Machine .
ബ്രിട്ടീഷ് ലൈബ്രറി സൈറ്റ് ആക്സസ് 2 ആർക്കൈവ്സ് നാഷണൽ ആർക്കൈവ്സ് സൈറ്റിൽ ഇന്ത്യ ഓഫീസ് റെക്കോർഡുകൾ തിരയുക ഗ്രന്ഥസൂചിക
ഇന്ത്യ ക്ലൈമറ്റ് കൊളാബറേറ്റീവ് ഇംഗ്ലീഷ് വിലാസം https://ml.wikipedia.org/wiki/India_Climate_Collaborative
കാലാവസ്ഥാ വ്യതിയാനം ഉയർത്തുന്ന വെല്ലുവിളികൾ മനസിലാക്കുന്നതിനും കാലാവസ്ഥാ പ്രതിസന്ധിക്ക് പരിഹാരം കാണുന്നതിനുമായി ഇന്ത്യയിൽ നിന്നുള്ള സാമൂഹിക പ്രവർത്തകർ ചേർന്ന് നടത്തുന്ന ഒരു സംരംഭമാണ് ഇന്ത്യ ക്ലൈമറ്റ് കൊളാബറേറ്റീവ് (ഐസിസി).
2018-ൽ ആസൂത്രണം ആരംഭിച്ച ഈ സംരംഭം 2020 ജനുവരിയിൽ ആണ് പ്രവർത്തനം ആരംഭിക്കുന്നത്.
2018-ൽ, കാലാവസ്ഥാ വ്യതിയാനം മൂലം ഏറ്റവും കൂടുതൽ മരണങ്ങളുള്ള 181 രാജ്യങ്ങളിൽ ഇന്ത്യ അഞ്ചാം സ്ഥാനത്താണ്.
ഇന്ത്യയ്ക്ക് മാത്രമായി ഒരു കാലാവസ്ഥാ വിവരണം സ്ഥാപിക്കുകയും കാലാവസ്ഥാ വ്യതിയാനത്തിന്റെ കഠിനമായ പ്രത്യാഘാതങ്ങൾക്കുള്ള പരിഹാരങ്ങൾ കണ്ടെത്തുകയും ചെയ്യുക എന്നതാണ് ഈ കൂട്ടായ്മയുടെ പ്രാഥമിക ലക്ഷ്യം.
ഇന്ത്യയുടെ വികസന ലക്ഷ്യങ്ങൾ അളക്കാനും അതിൽ പരമാവധി സ്വാധീനം ചെലുത്താനും സാധ്യതയുള്ള പദ്ധതികളെ ഐസിസി പിന്തുണയ്ക്കുന്നു.
കാലാവസ്ഥാ ദുർബലത സൂചിക വികസിപ്പിക്കുന്നതിനും സമാരംഭിക്കുന്നതിനുമായി കൗൺസിൽ ഓൺ എനർജി, എൻവയോൺമെന്റ് ആൻഡ് വാട്ടർ (CEEW) യെ പിന്തുണയ്ക്കുന്നതും, രാജ്യത്തുടനീളമുള്ള വായുവിന്റെ ഗുണനിലവാരം കൈകാര്യം ചെയ്യുന്നതിനുള്ള ശ്രമങ്ങളും, ഭാവിയിലെ പ്രവർത്തനങ്ങൾ എങ്ങനെ ക്രമീകരിക്കാമെന്നും മികച്ച പിന്തുണ നൽകാമെന്നും മനസ്സിലാക്കാനുമായി വായു ഗുണനിലവാരം മാപ്പ് ചെയ്യുന്നതിനുള്ള ആദ്യ സംരംഭമായ ഇന്ത്യ ക്ലീൻ എയർ കണക്ട് സമാരംഭിക്കുന്നതും ഇന്ത്യ ക്ലൈമറ്റ് കൊളാബറേറ്റീവ് ഏറ്റെടുത്തിരിക്കുന്ന ചില പ്രധാന സംരംഭങ്ങളിൽ ഉൾപ്പെടുന്നു.
അംഗങ്ങൾ
രത്തൻ ടാറ്റ , രോഹിണി നിലേകനി, നാദിർ ഗോദ്‌റെജ്, ആനന്ദ് മഹീന്ദ്ര, അദിതി പ്രേംജി, റിഷാദ് പ്രേംജി, വിദ്യാ ഷാ, ഹേമേന്ദ്ര കോത്താരി എന്നിവരെല്ലാം വ്യക്തിഗത അംഗങ്ങളാണ്.
എനർജി ആൻഡ് റിസോഴ്‌സ് ഇൻസ്റ്റിറ്റ്യൂട്ട് (TERI), സയൻസ് എൻവയോൺമെന്റ് സെന്റർ, അശോക ട്രസ്റ്റ് ഫോർ റിസർച്ച് ഇൻ ഇക്കോളജി എൻവയോൺമെന്റ്, സെന്റർ ഫോർ പോളിസി റിസർച്ച്, ഇന്ത്യൻ സ്കൂൾ ഓഫ് ബിസിനസ്, വേൾഡ് റിസോഴ്സ് ഇൻസ്റ്റിറ്റ്യൂട്ട്, ശക്തി സസ്റ്റൈനബിൾ എനർജി ഫൗണ്ടേഷൻസ്, പീപ്പിൾസ് ആർക്കൈവ് ഫോർ റൂറൽ ഇന്ത്യ ( പാരി), സ്വദേശ് ഫൗണ്ടേഷൻ, ഇന്ത്യൻ ഡെവലപ്‌മെന്റ് റിവ്യൂ (ഐഡിആർ), സെൽകോ, ഓക്‌സ്‌ഫോർഡ് യൂണിവേഴ്‌സിറ്റി എന്നിവ ഈ കൂട്ടായ്‌മയുമായി ബന്ധപ്പെട്ട ചില അക്കാദമിക്, ഗവേഷണ സ്ഥാപനങ്ങളാണ്.
ടാറ്റ ട്രസ്റ്റിന്റെ ശ്ലോക നാഥാണ് ഇതിൻ്റെ എക്‌സിക്യൂട്ടീവ് ഡയറക്ടർ.
ഇന്ത്യ - പാക്കിസ്താൻ സംഘർഷം (2019)
തുടർന്നുകൊണ്ടിരിക്കുന്ന ഒരു ഇന്ത്യാ-പാകിസ്താൻ ഏറ്റുമുട്ടലാണ് 2019 ഇന്ത്യ–പാകിസ്താൻ സംഘർഷം.
നാൾവഴി ലെത്പോര ചാവേർ ആക്രമണം
2019 ഫെബ്രുവരി 14 ന് കേന്ദ്ര റിസർവ് പോലീസി ന്റെ സേനാംഗങ്ങളുടെ വാഹനവ്യൂഹത്തിനെതിരെ ജമ്മു-കഷ്മീരി ലെ പുൽവാമ ജില്ലയിലെ ലെത്പോരയ്ക്കടുത്ത് ഒരു ചാവേറാക്രമണം ഉണ്ടായതോടെയാണ്  2019 ഇന്ത്യ–പാകിസ്താൻ സൈനിക സംഘർഷം ആരംഭിച്ചത്.
40 കേന്ദ്ര റിസർവ് പോലീസ് സേനാംഗങ്ങളും അക്രമിയും മരണമടഞ്ഞു.